**AIŠKINAMASIS RAŠTAS**

## PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2013 M. SAUSIO 31 D. SPRENDIMO NR. T2-14 „DĖL VALSTYBINĖS ŽEMĖS NUOMOS MOKESČIO ADMINISTRAVIMO TVARKOS“ PAKEITIMO PROJEKTO

**1. Sprendimo projekto esmė, tikslai ir uždaviniai.**

Sprendimo projekto tikslas – papildyti ir pakeisti Valstybinės žemės nuomos mokesčio administravimo tvarkos aprašą, patvirtintą Klaipėdos miesto savivaldybės tarybos 2013 m. sausio 31 d. sprendimu Nr. T2-14 „Dėl Valstybinės žemės nuomos mokesčio administravimo tvarkos“, atsižvelgiant į Klaipėdos miesto savivaldybės kontrolės ir audito tarnybos 2014 m. balandžio 1 d. Ribotos apimties veiklos audito ataskaitoje Nr. KAT16-(4.4)-8 „Nuomos mokesčio už valstybinę žemę nepriemokos administravimo įvertinimas“ pateiktas rekomendacijas.

Uždaviniai – nustatyti žemės nuomos mokesčio (toliau ­ – ŽNM) už valstybinę žemę, išnuomotą arba suteiktą naudotis Lietuvos Respublikos įstatymų ir kitų teisės aktų nustatyta tvarka, apskaičiavimo, mokėjimo, apskaitos, lengvatų teikimo, mokesčio nepriemokos išieškojimo, beviltiškų skolų nurašymo ir duomenų, kurių reikia ŽNM apskaičiuoti, kaupimo ir saugojimo Klaipėdos miesto savivaldybėje tvarkos pakeitimus ir papildymus.

Esminiai pakeitimai:

- nustatyti, kad ŽNM nebeskaičiuojamas bankrutavusioms ir likviduotoms įmonėms nuo šio statuso įregistravimo dienos (28 p.);

- ŽNM nepriemokų dengimą vykdyti nuo delspinigių dengimo, kaip numatyta LR Civiliniam kodekse (351 p.);

- priminimą apie mokesčio nesumokėjimą siųsti registruotu laišku, kai skolos suma viršija 5000 Lt (511 p.);

- beviltiškomis skolomis pripažinti tas skolininko nepriemokos sumas, kurių neįmanoma išieškoti dėl to, kad praėjus daugiau kaip vieniems metams nuo skolos išieškojimo dienos, buvo nustatyta, kad skolininkas neturi turto ir pajamų, iš kurių gali būti išieškoma skola (60p).

**2. Projekto rengimo priežastys ir kuo remiantis parengtas sprendimo projektas.**

Valstybinės ŽNM administravimo tvarkos aprašo pakeitimų ir papildymų parengimo priežastys – gautų Savivaldybės kontrolės ir audito tarnybos dėl ŽNM administravimo tvarkos rekomendacijų įgyvendinimas ir pasikeitę teisės aktai.

Sprendimo projektas parengtas vadovaujantis LR Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“ (pakeistas 2010 m. liepos 21 d. nutarimu Nr. 1081), LR Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“ (pakeistas 2010 m. liepos 21 d. nutarimu Nr. 1082), Lietuvos Respublikos vietos savivaldos įstatymu ir kt. teisės aktais.

**3. Kokių rezultatų laukiama.**

Bus įvykdytas Savivaldybės kontrolės ir audito tarnybos rekomendacijų įgyvendinimo planas. Su tarnybos ataskaita ir pateiktomis Klaipėdos miesto savivaldybės administracijai rekomendacijomis galima susipažinti savivaldybės internetinėje svetainėje adresu [www.klaipėda.lt](http://www.klaipėda.lt) Kontrolės ir audito tarnybos nuorodoje.

**4. Sprendimo projekto rengimo metu gauti specialistų vertinimai.**

Sprendimo projektas suderintas su Savivaldybės administracijos Urbanistinės plėtros departamento Žemėtvarkos skyriaus specialistais, Finansų ir turto departamento Apskaitos ir Mokesčių skyrių specialistais, Teisės skyriaus specialistais. Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.** Nėra.

**6. Lėšų poreikis sprendimo įgyvendinimui.** Nereikia.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pakeistas ir papildytas Valstybinės ŽNM administravimo tvarkos aprašas pagal Savivaldybės kontrolės ir audito tarnybos rekomendacijas.

Neigiamos pasekmės nenumatomos.

Mokesčių skyriaus vedėja Jolanta Uptienė